1954 június közepén egy Budapest-Párizs viadalon 51,55 métert ért el. Három hét múlva 52,69 méterrel lett második a Népstadionban. Ezzel a negyedik helyre jött fel az európai ranglistán. A következő héten 52,24 méterrel nyert versenyt Helsinkiben. A hónapot 52,07 méterrel zárta Stockholmban. Augusztus elején Oslóban 53,71 méterre növelte a legjobbját, egyúttal megtörte az Európa-rekorder Klics Ferenc magyar versenyzők elleni hatéves veretlenségi sorozatát. A hónap végén a berni Európa-bajnokságon 51,58 méterrel bronzérmes volt. A szeptemberi országos bajnokságon diszkoszvetésben második, súlylökésben harmadik volt.